
	Παρουσίαση
του 60ού τεύχους του περιοδικού δε/κατα
«Ευτυχία είναι…»

και της ποιητικής συλλογής

του Ντίνου Σιώτη

Στη σκιά του ανέμου

στο Σπίτι της Κύπρου

Την Τρίτη 11 Φεβρουαρίου 2020, παρουσία πολλών ανθρώπων των Γραμμάτων και των Τεχνών, πραγματοποιήθηκε στο Σπίτι της Κύπρου, η παρουσίαση του 60ού  τεύχους του περιοδικού «δε|κατα» με θέμα «Ευτυχία είναι…», που κυκλοφορεί από τις Εκδόσεις Κοινωνία των δε/κάτων και η παρουσίαση του ποιητικού βιβλίου του Ντίνου Σιώτη «Στη σκιά του ανέμου» που κυκλοφορεί από τις Εκδόσεις Κέδρος.

Τους παρευρισκόμενους καλωσόρισε η Μορφωτική Σύμβουλος της Πρεσβείας της Κυπριακής Δημοκρατίας δρ Νάντια Στυλιανού.
Την εκδήλωση συντόνισαν ο κ. Κωνσταντίνος Μπούρας, διδάκτορας Φιλολογίας, ποιητής, κριτικός και η κ. Ειρήνη Παπακυριακού, διδάκτωρ Φιλολογίας.

Το τεύχος του περιοδικού παρουσίασαν ποιητές και πεζογράφοι που συμμετείχαν στο αφιέρωμα και διάβασαν αποσπάσματα από τη συνεργασία τους.
Για το βιβλίο και την ποιητική δημιουργία του Ντίνου Σιώτη μίλησαν ο ποιητής Γιάννης Αντιόχου, η ποιήτρια, Αγγελική Κορρέ και η ποιήτρια Ευτυχία Παναγιώτου.
Η εκδήλωση ολοκληρώθηκε με την απαγγελία ποιημάτων από τον ίδιο τον ποιητή.

